stanford-oval/wikipedia huggingface dataset:
מזאמה ביצתית

| מזאמה ביצתית |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
תת־משפחה:: איילי העולם החדש
סוג:: מזאמה
מין:: מזאמה ביצתית
שם מדעי
 Mazama rufina ‏בורסייה ופושרן, 1852
תחום תפוצה


מזאמה ביצתית (שם מדעי: Mazama rufina; קרויה גם מזאמה אדומה קטנה), היא מין של אייל קטן בסוג מזאמה החיה בצפון הרי האנדים שבאמריקה הדרומית. היא תוארה מדעית לראשונה בשנת 1852 על ידי הזואולוגים הצרפתיים ז'אק פושראן וז'יל בורסייה, והיא דומה מאוד לקרוביה הצ'וני ומזאמה מרידאנית; האחרונה נחשבה בתחילה כתת-מין שלה, ובשנים האחרונות יש מחקרים חדשים התומכים בכך. השם המדעי שלה rufina משמעותו בלטינית "אדום", בהתייחסו לגוונים העזים של פרוותה. יש לה מספר שמות רשמיים בשימוש: הכינוי הרווח באנגלית הוא "מזאמה אדומה קטנה" עקב היותה דומה למזאמה האדומה (אך קטנה ממנה בהרבה), בעוד שהכינוי הרווח בספרדית הוא "מזאמה ביצתית" (או בתעתיק מדויק: venado del páramo - מזאמת פאראמו) שמקורו בבית הגידול המיוחד שלה. כינויים אחרים הם "מזאמה ננסית אקוודורית" או "מזאמה אדומה אקוודורית" בגלל מידות גופה הדומות  למזאמה ננסית ובגלל מדינת אקוודור, שהיא מרחב התפוצה שלה בצפון היבשת.
אנטומיה ומראה

המזאמה הביצתית היא הגדולה מבין קבוצת המזאמות הקטנות שמזכירות בממדי גופן את הסוג פודו. כפי שניתן להסיק מכך, למזאמה הביצתית מבנה גוף קומפקטי, מוצק ומעוגל המותאם לתנועה באזורי הסבך, וניתן להבחין בדמיון מסוים לגוף המוצק של היעל החי אף הוא באזורים הררים. הרגליים שלה קצרות דקות ומוצקות יחסית. פלג הגוף האחורי גבוה מהקדמי ומעוגל, מה שמקל עליה לחדור לצמחייה צפופה. הצוואר קצר ועבה, הראש קצר ומשולש, והלחיים מנופחות קמעה. האוזניים גדולות, רחבות ודמויות אליפסה, אך הן קצרות לעומת המזאמות הגדולות. הזנב שלה קצר, והפרסות קצרות וחדות. העיניים קטנות והאף גדול ורחב במיוחד. לזכרים, יש זוג קרני-קוצים קטנות וחדות כמחט ללא סיעופים וצבען בהיר. האורך המרבי שלהן הוא 8 ס"מ.
פרוותה של המזאמה הביצתית צפופה, רכה וקצרה, והיא עבה במיוחד בחזה ובעכוז. צבע הפרווה עז וברור בניגוד למזאמות הגדולות: מרבית הגוף בצבע חום-אדום בוהק עם נטייה לכתום, להוציא את הרגליים השחורות. הירכיים, פנים הרגליים ולעיתים גם הגחון בצבע לבנבן. הגרון, המותניים והחזה בצבע כתום-זהוב בוהק. על פניה של המזאמה הביצתית יש מסיכה שחורה מבריקה הכוללת את כל החזית וכן את המצח והעורף, והלחיים יוצאי דופן בצבעם הכתום-זהוב בוהק. האוזניים אף הן שחורות, להוציא קצוות לבנות בבסיס. המזאמה המרידאנית דומה לה למדי, אך נבדלת ממנה בגלימה שחורה גדולה שנמשכת מהעורף לאורך הגב וכן בכך שהיא קטנה יותר. לעיתים רחוקות, יש למזאמה הביצתית שורת כתמים דהויים ולא בולטים לאורך צידי הגב.

מידות הגוף של המזאמה הביצתית:

גובה הכתפיים: 45 ס"מ.

אורך הראש והגוף: 90-85 ס"מ.

משקל הגוף: 15-10 ק"ג.
תפוצה וביולוגיה

המזאמה הביצתית תת-אנדמית לצפון הרי האנדים. טווח התפוצה הצר שלה משתרע לאורך דרום -מערב קולומביה, חוצה את אקוודור במרכז המדינה מהצפון עד לדרום ומסתיים בצפון פרו. בקולומביה היא מצויה במחוזות: קאוקה, קונדינמרקה, וילה, פוטומיו וטולימה; באקוודור היא מצויה במחוזות: סוקומביוס, נפו, פיצ'ינצ'ה, טונגוראווה, קוטופקסי, צ'ימבוראסו, מורונה סנטיאגו, קניאר, אסואי, לוחה, סמורה-צ'ינצ'יפה, בוליבר ופסטסה; ובפרו במחוזות: קחאמרקה, אמזונס ופיורה. ברוב טווח התפוצה ההררי שלה היא חופפת עם טפיר ההרים, פודו צפוני ודוב המשקפיים.
בית הגידול של המזאמה הביצתית ייחודי למדי; ראשית, הוא נמצא במרומי הרי האנדים בלא פחות מ-1,400 מטר מעל פני הים, ועד ל-3,500 מטר. שנית, הפלורה של בית הגידול ייחודית אף היא עקב הימצאותה באזור הטונדרה האלפינית הגבוהה, והיא כוללת יערות גמדיים, כרי דשא, שושנות אנדים ענקיות, שיחים גדולים ובמיוחד את ה"פאראמו" שהיא סוג של ביצות קטנות בגובה רב המוקפות בצמחייה נמוכה ומגוונת. מקום חיות נוסף של המזאמה הוא יער עננים - סוג של צמחייה הגדלה באזורים טרופיים ובשל תנאי האקלים המיוחדים היא מוקפת בעננים וערפל בגובה פני הקרקע. בבתי הגידול הללו, יש שפע של מיני צמחים ייחודים - הרבה יותר מגוון ביחס ליערות באזורי השפלה. הגבול הדרומי של תפוצת המזאמה בפרו הוא עמק הואקאבמבה המהווה מחסום גאוגרפי גם עבור מיני יונקים אחרים. המזאמה הביצתית אינה מצויה מתחת ל-1,400 מטר או מעל ל-3,600 מטר. הטמפרטורות בתחומי מחייתה קרירות עד קפואות, וכמות המשקעים הממוצעת גבוהה למדי: 4,000-2,000 מילימטר לשנה.
אין מידע רב אודות האקולוגיה שלה, אך נראה שהיא מין יחידאי, פעילת יום ולילה, וצפוי שהיא אוכלת פירות שנפלו לרצפת היער. במרכז הרי האנדים, התזונה שלה מורכבת מלא פחות 40 מינים של צמחים, בעיקר עשבי תיבול ושיחים, ובין המזונות המועדפים עליה ניתן למנות את מיני הסולנום; בנוסף, היא נוהגת לבקר באורח קבוע באתרי ליקוק מלח. המזאמה הביצתית היא חיה ביישנית מאוד, והיא נראית לעיתים רחוקות עקב הזהירות שלה מפני טורפים ובני אדם. בלילה ניתן להבחין בה על ידי החזר האור מעיניה שבא בעקבות אלומות אור מפנסים. היא חיה לבד או בזוגות בתוך שטחים קבועים המסומנים על ידי חותמי ריח. המזאמה מסתמכת על ממדי גופה הקטנים והיכר השטח שלה כדי להתחמק מטורפים, כאשר בעת סכנה היא תצלול לעומק הסבך. לעיתים היא עשויה לקפוא על מקומה לזמן קצר בטרם תמלט, שכן ייתכן שהטורף כלל לא הבחין בה ואז בזבוז האנרגיה על ריצה מיותר לחלוטין. אין שום מידע לגבי רבייה או חיים בשבייה, אף על פי שהיא מוחזקת פעמים רבות על ידי תושבים מקומיים. תוחלת החיים הממוצעת שלה היא כ-7 שנים.
מצב

המזאמה הביצתית מסווגת על ידי הרשימה האדומה של IUCN במצב השימור פגיע (VU), בשל ירידה מתמשכת במספרי האוכלוסייה עקב הרס בית הגידול, אשר השיעור שלה עשוי להיות גדול מ-30% על פני תקופה של 21 שנים. המין מאוים כעת במידה פחותה משימוש בבית הגידול לצורך גידול סמים שונים, אולם האיום הזה צפוי לעלות בהיקפו בעתיד. סלילת כבישים וכריית מינרלים בתחומי בית הגידול הם איומים עתידיים נוספים. בהתבסס על מודל בית הגידול של המין בקולומביה, אקוודור ופרו, נראה שמזאמה איבדה כ-47% מבית הגידול המקורי שלה. בקולומביה, אובדן בית הגידול נעשה בעיקר על ידי כריתת יערות, וכ-50% מבית הגידול הנוכחי שלה צפוי להיפגע במידה כלשהי על ידי כריתת יערות, רעיית בעלי חיים מקומיים והמרת צמחייה טבעית במטעים לקפה וכדומה.
על פי נתוני IUCN, הרס בית הגידול נעשה בעיקר על ידי כריתת או שרפה, ובמידה פחותה יותר גם על ידי רעיית עדרי בקר וצאן, בנייה, כרייה, או זריעת גידולים חקלאיים. בקולומביה - יצואנית הסמים הגדולה בעולם, יש אזורים מסוימים שבהם עיקר ההרס נובע ממטעי הקוקה והאופיום. הציד לבשר נפוץ באופן מקומי, אך לא נראה שמדובר באיום גדול מדי; לכידה בתור חיית מחמד, טריפה על ידי כלבי בית וטורפים טבעיים עשויים להשפיע באופן זניח. איום מדאיג נוסף, הוא ההתחממות הגלובלית אשר עשויה לגרום למערכות אקולוגיות מסוימות כמו יערות עננים וביצות הפאראמו להיעלם עקב עליית הטמפרטורה.
אוכלוסיות מסוימות של מזאמות נוכחות באזורים מוגנים במרכז הרי האנדים של קולומביה ואקוודור ובשמורות אקולוגיות אחרות, אך הציד מתרחש לעיתים קרובות גם בהם ולא ברורה מידת ההשפעה שלו. בשר המזאמה הביצתית יקר ומבוקש יותר מבשר יונקים אחרים, ונחשב למעדן בקרב קבוצות ילידים בהרי האנדים. המזאמה הביצתית נחשבת למין מאוים בקולומביה ובאקוודור. היא מוגנת רשמית על ידי החוק הקולומביאני מאז 1974. למרות מצבה, היא אינה רשומה עדיין באחד הנספחים של אמנת CITES. נדרשים מחקרים מעמיקים נוספים אודות התפוצה, האקולוגיה והנוכחות של המין כדי להעריך טוב יותר את מצבו, וכן קמפיינים להעלאת המודעות בקרב התושבים המקומיים.
הערות שוליים

↑  מזאמה ביצתית באתר הרשימה האדומה של IUCN
↑  פאראמו, הוא סוג של ביצות המצויות באזורים גבוהים באמריקה הדרומית.
| איילי העולם החדש |
| --- | --- | --- |
| אייל הקורא | אייל הקורא |   |
| אייל הצפון | אייל הצפון |   |
| אייל הביצות | אייל הביצות |   |
| אייל הפמפס | אייל הפמפס |   |
| אייל האנדים | אייל אנדים פרואני • אייל אנדים צ'יליאני |   |
| אייל פרדי | אייל פרדי שחור-זנב • אייל פרדי לבן-זנב |   |
| פודו | פודו דרומי • פודו צפוני |   |
| אייל הסבך | אייל הכרמל • אייל סיבירי |   |
| אלקרן הגדות | אלקרן הגדות |   |
| מזאמה | מזאמה אדומה • מזאמה אפורה • מזאמה אמזונית • מזאמה ביצתית • מזאמה יוקטנית • מזאמה לבנה • מזאמה מרידאנית • מזאמה מרכז-אמריקנית • מזאמה ננסית • בורורו • צ'וני |   |
ביצות הפאראמו - בית הגידול העיקרי של המזאמה הביצתית.
מזאמה ביצתית צועדת בשולי כביש.
מנצ'סטר ליד הים

ערך זה עוסק בעיר במדינת מסצ'וסטס שבארצות הברית. אם התכוונתם לסרט אמריקאי משנת 2016 בשם זה, ראו .
| --- | --- |

 מדינה:  ארצות הברית ארצות הברית
 מדינה:  מסצ'וסטס מסצ'וסטס
 מחוז:  אסקס
 תאריך ייסוד:  1629 
 שטח:  47.3 קמ"ר
 גובה:  9.0 מטרים
 אוכלוסייה:  ‏
  ‑ בעיר:  5,395 (1 באפריל 2020)
 קואורדינטות:  42°34′40″N 70°46′10″W﻿ / ﻿42.577777777778°N 70.769444444444°W﻿ / 42.577777777778; -70.769444444444 
 http://www.manchester.ma.us/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מנצ'סטר ליד הים(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מנצ'סטר ליד הים(למפת מסצ'וסטס רגילה) בוסטון ספרינגפילד ווסטר לוול קיימברידג' ניו בדפורד פיטספילד פלימות' ניו המפשייר ורמונט ניו יורק  קונטיקט רוד איילנד  האוקיינוס האטלנטי מנצ'סטר ליד הים(למפת מסצ'וסטס מוגדלת) בוסטון ספרינגפילד ווסטר לוול קיימברידג' ניו בדפורד פיטספילד פלימות' ניו המפשייר ורמונט ניו יורק  קונטיקט רוד איילנד  האוקיינוס האטלנטי מנצ'סטר ליד הים  he tabBackground:;tabBorder:#aaa;defaultTab:0;
 
מנצ'סטר-ליד-הים (באנגלית: Manchester-by-the-Sea, מנצ'סטר-ביי-דה-סי; ידועה גם פשוט כמנצ'סטר, שמה לפני שנת 1989) היא עיר בכף אן (אנ') שבמחוז אסקס (אנ'), במדינת מסצ'וסטס שבארצות הברית. העיר ידועה בזכות חופיה היפים ונקודות התצפית המצויות בה. במפקד האוכלוסין של ארצות הברית משנת 2020 עמדה אוכלוסייתה על 5,395.
העיר שוכנת בצדו הדרומי של כף אן, בנקודה שבה חצי האי נוגע ביבשת. החוף הצפוני אוכלס בבני האגאוום (אנ') עוד לפני הגעת המתיישבים מאירופה, שהחלה בשנת 1629, כעשור לאחר שמגפה קטלה רבים מבני האוכלוסייה הילידית. דיג היווה את התעשייה העיקרית בעיר כמעט מהקמתה בשנת 1645, אך באמצע המאה ה-19 היא החלה להתפתח כאזור נופש לחוף הים.
העיר הופיעה, בין בשמה ובין כמקום צילומים במספר סרטים ותוכניות טלוויזיה, בפרט בסרט מנצ'סטר ליד הים משנת 2016.
מונוגרמה

כריסטוגרמה, מונוגרמה נוצרית עתיקה ונפוצה המורכבת מן האותיות היווניות כי ורו, על סרקופג
מונוגרָמה, ובעברית תקנית מִשְׁלֶבֶת, היא עיטור המשמש כסמל ומורכב מאותיות משולבות זו בזו, שהן בדרך כלל ראשי תיבות של שם אדם, ארגון, או מוסד. המונוגרמה משמשת כאות זיהוי, או כלוגו.
היסטוריה ומופעים > על מטבעות עירוניים עתיקים

המונוגרמות הראשונות נמצאו על מטבעות, החל משנת 350 לפנה"ס. הדוגמאות המוקדמות ביותר הן שמות ערים יווניות אשר הטביעו מטבעות ועליהן בדרך כלל הופיעו שתי האותיות הראשונות מתוך שמה של העיר. כך למשל, המונוגרמה של חבל הארץ היווני הקדום של אכאיה, בחצי האי פלופונסוס, הייתה מורכבת משילוב שתי האותיות הראשונות בשמה: אלפא וכי.
בהמשך, גם בערים מחוץ ליוון הופיעו מונוגרמות יווניות על המטבעות. כך למשל על מטבעות העיר הפיניקית צור, ΤΥΡΟΣ ביוונית, הופיעה מונוגרמה המורכבת מהאותיות ΤΥΡ בשילוב או מעל אלה.
היסטוריה ומופעים > בעלי מקצוע

אומנים ובעלי מלאכה לאורך ההיסטוריה נהגו לסמן את יצירותיהם במונוגרמות במקום חתימה מלאה, המנהג היה נפוץ במיוחד בתקופה שבה הגילדות פעלו כדי למנוע מעוסקים שאינם מורשים לפלוש לתחום המקצוע. אחת המונוגרמות הידועות ביותר היא זו של הצייר אלברכט דירר המורכבת מראשי תיבות שמו: A ו-D.
היסטוריה ומופעים > בנצרות

בנצרות, לאורך הדורות מונגרמות שונות על שמו של ישו שימשו כסמל דתי. מונוגרמה נוצרית זו קרויה כריסטוגרמה. נפוץ היה שילוב האותיות יוטא (Ι) וכי (Χ) המסמל את ראשי התיבות לישו הצלוב (ביוונית: Ιησους Χριστος). נפוצה הייתה אף הכריסטוגרמה המשלבת את האותיות ΙΗΣ, שלוש האותיות הראשונות בשמו של ישו ביוונית. הכריסטוגרמה הנפוצה ביותר היא ככל הנראה שילוב האותיות כי (Χ) ורו (Ρ) שהן שתי האותיות הראשונות במילה היוונית "הצלוב" (Χριστος).
היסטוריה ומופעים > מונוגרמות מלכותיות מודרניות

מונוגרמות של שמות בני מלוכה משמשים לא רק לזיהויים, אלא אף לזיהוי ארגונים ציבוריים ונכסים השייכים לזרועות השלטון בממלכה. מונוגרמות מלכותיות מופיעות על מטבעות הממלכה, פעמים רבות מופיע מעליהן סמל הכתר המלכותי. בין המדינות הרבות בהן הדבר היה נהוג ניתן לציין את הממלכה המאוחדת, רוסיה, שוודיה, ומדינות רבות בגרמניה. בימינו קיימים מטבעות דניים הנושאים מונגרמה של מרגרטה השנייה, מלכת דנמרק, בעוד מטבע כתר נורווגי נושא על גבו את המונוגרמה "H5" של האראלד החמישי, מלך נורווגיה. אף בגוש היורו, מטבעות יורו המשויכים לבלגיה ולמונקו נושאים על גבם מונוגרמות מלכותיות.
אחת הדוגמאות הבולטות בעת המודרנית לשימוש במונוגרמה מלכותית היא המונוגרמה "H7" (אנ') של הוקון השביעי, מלך נורווגיה אשר שימש סמל לאומי להתנגדותה של המחתרת הנורווגית לפלישה הנאצית לנורווגיה בתקופת מלחמת העולם השנייה. המחתרת עשתה שימוש רב במונוגרמה כדי לסמל סולידריות ונאמנות למלך בהתנגדותו לכיבוש. הנאצים הענישו את מי שנתפס בציור המונוגרמה בעונשי מאסר.
היסטוריה ומופעים > מונוגרמות אישיות

מונוגרמות אישיות הן לעיתים יצירות אומנות מורכבות שלהן שימוש בהרלדיקה, בנייר מכתבים, לסימון מזוודות, לסימון פריטי לבוש, כלי מיטה, ועוד. מונוגרמות אלה מורכבות בדרך כלל משתיים או שלוש אותיות משולבות.
עד תחילת המאה ה-20 נערות ונשים שהתארסו רקמו על כלי המיטה, המפות, המפיות, השמיכות מגבות המטבח ובגדיהן התחתונים, משלבת של שמן. המנהג הזה התחיל כי בדים היו יקרים ונחשבו כרכושה של האשה. על ידי סימונם היא יכלה לשמור אותם.
מונוגרמות אישיות מסורתיות של שתיים או שלוש אותיות משלבות את ראשי התיבות של שמו הפרטי ושם משפחתו של בעל המונוגרמה. בני זוג משתמשים לעיתים במונוגרמה משותפת המשלבת את ראשי תיבות שמותיהם הפרטיים, או מונגרמה המורכבת מראשי תיבות של שמותיהם הפרטיים ושם משפחתם המשותף.
היסטוריה ומופעים > מונוגרמה כסמליל חברה מסחרית

חברות מסחריות נוהגות לעיתים לאמץ מונוגרמה, המורכבת מראשי תיבות שמה של החברה, כלוגו של החברה. הדבר נהוג באופן מיוחד בין חברות אופנה וקוסמטיקה, כך למשל לוגו חברת לואי ויטון המורכב משילוב האותיות "L" ו"V", פנדי, וחברת הלנה רובינשטיין.
ראו גם

ליגטורה
הערות שוליים

↑  Percy Gardner, A Catalogue of the Greek coins in the British Museum: The Seleucid kings of Syria, Arnaldo Forni - Editore, 1963, עמ' xxix
↑  Francoise de Bonneville, תרגום: Bambi Ballard, The Vanishing tradition of the Trousseu, The Book of Fine Linen, 1994, Paris: Flammarion, 1994, עמ' 29-33, ISBN 2-08013-557-0. (באנגלית)
| --- | --- |
בקרת זהויות :  NLI: 987007543392105171  GND: 4040088-8  LCCN: sh85086912  NDL: 00567835  NKC: ph662329 
מטבע צורי, במרכז הכיתוב מופיעה המונוגרמה של שם העיר – שילוב האותיות ΤΥΡ בשילוב עיצוב אלה
המונוגרמה של אלברכט דירר
מטבע דני מן המאה ה-18 ועל גבו המונוגרמה "C7" (בכתב רגיל ובכתב ראי) של כריסטיאן השביעי, מלך דנמרק
לוגו חברת האופנה לואי ויטון היא דוגמה למונוגרמה המשמשת ללוגו
מנצ'סטר ארנדייל

| --- | --- |

 מידע כללי
 סוג:  מרכז קניות 
 מיקום:  מנצ'סטר 
 מדינה:  הממלכה המאוחדת 
 בעלים:  פרודנשיאל 
 הקמה ובנייה
 תקופת הבנייה:  ?–1975
 תאריך פתיחה רשמי:  1975 
 קואורדינטות:  53°29′00″N 2°14′29″W﻿ / ﻿53.4833°N 2.24139°W﻿ / 53.4833; -2.24139
 manchesterarndale.com
  (למפת מנצ'סטר מוגדלת) מנצ'סטר ארנדייל(למפת מנצ'סטר רגילה) מנצ'סטר ארנדייל
 
פנים המרכז, 2014
מנצ'סטר ארנדייל (באנגלית: Manchester Arndale) הוא מרכז קניות גדול במנצ'סטר שבאנגליה. מרכז הקניות השלישי בגודלו באירופה ואחד ממרכזי הקניות הגדולים ביותר בממלכה המאוחדת.
המרכז נבנה בשלבים בין 1972 ל-1979, ועבר שדרוג לאחר הפיגוע במנצ'סטר ב-1996. שטח הרצפה הקמעונאי של המרכז עומד על 140,000 מ"ר ומבקרים בו כ-41 מיליון אנשים מדי שנה.
הערות שוליים

↑  Arndale, ארנדייל, הוא המונח שבו נוהגים להשתמש לתיאור מספר מרכזי קניות בבריטניה.
מזאמה

ערך זה עוסק בסוג של אייל. אם התכוונתם להר געש בצפון אמריקה, ראו .
| מזאמה |
| --- | --- |
 מזאמה אפורה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
תת־משפחה:: איילי העולם החדש
סוג:: מזאמה
שם מדעי
 Mazama ‏רפינסק, 1817

מזאמה (שם מדעי: Mazama; לחלופין: אייל שיפוד) היא סוג של אייל קטן-בינוני בתת-משפחת איילי העולם החדש, אשר כוללת כתריסר מינים דמויי צבי האנדמיים לאזור הנאוטרופי ביבשת אמריקה, והיא מצויה בכל אחת ממדינות אמריקה הדרומית להוציא את צ'ילה. הסוג תואר מדעית לראשונה בשנת 1817 על ידי החוקר הספרדי קונסטנטין סמואל ראפינסקיו אך המינים שלו היו מוכרים כבר זמן רב לפני כן. מקורו של השם הוא בכינוי משפת הנאוואטל עבור האיילים הללו במקסיקו במהלך המאה ה-16. מיני המזאמות חולקים ביניהם מאפיינים גופניים ואקולוגיים דומים, והם בין היונקים הפחות ידועים של יבשת אמריקה. הם דומים במידה רבה למונטיאקים מאסיה או לצביונים מאפריקה.
טקסונומיה

הטקסונומיה של מיני המזאמה השתנתה באופן משמעותי בעשורים האחרונים. עד 1999 היו מוכרים ארבעה מינים בלבד: אדומה (Americana), אפורה (Gouazoubira), ביצתית (Rufina) וצ'וני (Chunyi). כל אחת מהמזאמות הללו כללה מספר אוכלוסיות נפרדות אשר לאחר מכן הועלו למעמד של מינים נפרדים, כך שעד שנת 2005 הוכרו כתשעה מיני מזאמה. המזאמה העשירית (Nemorivaga - אמזונית), נכללה באופן מסורתי תחת המזאמה האפורה, אבל כבר בשנת 2000 היה נראה שמדובר בסיווג מוטעה - אף שהיא טרם הוכרה כמין נפרד על ידי ספר "מיני היונקים של העולם". המין האחד-עשר (Tienhoveni) תואר לאחרונה באגן האמזונס הנמוך. בנוסף, בשנת 2004,  התגלתה, כנראה, מזאמה קטנה נוספת, בעלת פרווה אדמדמה ורגליים שחורות, שטרם מוכרת למדע. היא צולמה בשפלה של הפארק הלאומי מנו בפרו, ועל סמך עדויות ראייה נמצאת גם בצפון-מערב בוליביה.
על פי מחקרים מולקולריים, נראה שמקורה של משפחת האיילים הוא ממרכז אסיה בסוף תקופת המיוקן, ובמהלך תחילת הפליוקן, התפזר שבט Odocoileini בתת-משפחת איילי העולם החדש ברחבי צפון אמריקה עד שלבסוף הגיע לאזור מצר פנמה. במהלך הפליוקן, הגיעו לפחות שמונה צורות של אב קדמון של האיילים לדרום אמריקה, והמזאמה האדומה, למשל, החלה להציג גיוון גנטי שהוליד בסופו של מספר מינים בעלי הבדלים מורפולוגיים. האיילים האנדמיים שהתפתחו בעולם החדש, התפצלו לשתי שושלות ביו-גאוגרפיות: שושלת אחת כללה את המזאמה האדומה ואייל פרדי אשר נפוצו בצפון, מרכז ודרום אמריקה, ואילו השושלת השנייה כללה מיני איילים דרום אמריקנים בלבד - ביניהם המזאמה האפורה. משמעות הדבר היא, שיש לבחון מחדש את התוקף של המזאמה כסוג, כיוון  שהפילוגנטיקה של המינים בו שונה לגמרי.
התאוריה, המערערת על הגדרת המזאמה כסוג, נתמכת על ידי ניתוח גנטי שהראה הבדלים מולקולריים גדולים בין קבוצות של מיני מזאמה הדומים מבחינה מורפולוגית. הדבר בא לידי ביטוי בפרט במזאמה האדומה אשר מראה קשר מרשים ברצפי הגנים בינה לבין האייל הפרדי, וכן במיני מזאמות מסוימים אשר יוצרים יחד ענף עם הפודו ואייל הפמפס.
מראה כללי

המזאמות הן איילים בגודל קטן עד בינוני עם גוף חסון ואוזניים גדולות. אורך הראש והגוף שלהן: 144-60 ס"מ, גובה הכתפיים: 80-35 ס"מ, והמשקל נע בין 8 ל-48 ק"ג. מינים מסוימים אינם עולים בגודלם בהרבה על ארנבת, בעוד שמינים אחרים מתקרבים לגבוה של אייל רגיל. צבע הפרווה נע בין אדמדם לחום או אפור המתמזג היטב בסביבה המיוערת והחשוכה, כשהזנב קצר ורחב. הקרניים של המזאמה הם אולי המאפיין בולט ביותר של המין: בניגוד מוחלט לשאר האיילים הידועים בקרניים המסועפות, המזאמה יוצאת דופן בכך שקרניה בעלות מבנה של חנית פשוטה הדומה לקרן הצבי (מה שהוביל לכינוי אייל שיפוד). המבנה של הגוף צר ורזה, הגב עגלגל, והרגליים מוצקות. החרטום משולש והלוע מעוגל. באופן כללי, ניתן לחלק את המינים בסוג לארבע קבוצות עיקריות על בסיס הגודל, הצבע ובית הגידול (אבל לא בהכרח תואם את הקרבה הגנטית בעץ הפילוגנטי):
המזאמה האדומה והמזאמה המרכז-אמריקנית חיות בדרך כלל ביערות טרופיים וצפופים. הן יחסית גדולות למינים האחרים בסוג, וצבע הפרווה שלהן חום אדמוני בהיר עד כהה. הראש, הצוואר והרגליים בדרך כלל אפרפרים.
המזאמה האפורה, המזאמה האמזונית והמזאמה היוקטנית חיות לרוב ביערות טרופיים, שברי יערות וארץ-שיחים. הן הבינוניות בסוג מבחינת מידות גופן, וצבע הפרווה שלהן הוא חום או אפרפר עם גחון חיוור.
המזאמה הננסית, הביצתית, הצ'וני ומזאמה מרידאנית, חיות ביערות-מרעה הרריים בגובה רב וכן ביערות ננסיים או ביערות עננים. הן בינוניות עד קטנות בגודלן, וצבע הפרווה שלהם הוא אדמדם-כתמתם. החלק העליון של הראש והרגליים בצבע שחור או אפור כהה.
הבורורו חי ביער האטלנטי בדרום מזרח ברזיל. במראה שלו הוא מהווה מעין צורת ביניים בין המזאמה האדומה (הקבוצה הראשונה) לבין המזאמה הננסית (הקבוצה השלישית), והפרווה שלו עשויה להיות בצבע אדמדם, חום, כתמתם או צהבהב.
אקולוגיה

מעבר לכך שהמזאמות הן פעילות לילה בדרך כלל, גודלן הקומפקטי והביישנות שלהן מובילה לכך שהן כמעט ולא נצפות. הן חיות לבד או בזוגות בתוך טריטוריה קטנה אשר תסומן על ידי הפרשות מבלוטות הריח או על ידי שתן וצואה. כאשר הם נרדפים על ידי טורפים (בעיקר יגואר ופומה), הן נמלטות ומסתתרות בסבך הקרוב עד יעבור זעם. המזאמות הן צמחוניות, והתזונה שלהם מורכבת מעלים, פירות, ושיחים על קרקעית היער. יש להן חיבה למקווי מים ולאזורים בוציים.
המזאמות בדרך כלל מונוגמיות (הזכר והנקבה חיים יחד למשך חייהם), אך הזכר עשוי להתרבות עם נקבות החולפות בטריטוריה. כאשר הזכרים נלחמים על טריטוריה או על נקבה, הם משתמשים בקרניים החדות שלהם או בנשיכות; שלא כמו איילים רבים, נגיחות המזאמה עשויות להיות קטלניות. למיני המזאמה אשר חיים באזורים טרופיים אין עונת רבייה קבועה, בעוד שאלו החיים באזורים ממוזגים מתרבים בעיקר בסתיו.
תקופת ההריון היא בערך 200–220 ימים, ולאחריהם הנקבות ממליטות עופר יחיד בכל פעם. העופר שוהה בסבך במשך זמן רב עד שיהיה גדול מספיק כדי לעקוב אחר אימו. הוא נגמל בדרך כלל בסביבות שישה חודשים ומגיע לבגרות לאחר שנה.
מינים

מזאמה אדומה (Mazama americana)
מזאמה אפורה (Mazama gouazoubira)
מזאמה אמזונית (Mazama nemorivaga)
מזאמה יוקטנית (Mazama pandora)
מזאמה מרכז-אמריקנית (Mazama temama)
מזאמה ביצתית (Mazama rufina)
מזאמה ננסית (Mazama nana)
מזאמה מרידאנית (Mazama bricenii)
מזאמה לבנה (Mazama tienhoveni)
בורורו (Mazama bororo)
צ'וני (Mazama chunyi)
הערות שוליים

↑  Bright, William (2007). ‏ Native American Placenames of the United States University of Oklahoma Press. p. 274
1 2  Nowak, R. M. (eds) (1999). Walker's Mammals of the World. 6th edition. Johns Hopkins University Press
↑  Grubb, P. (2005). ‏ "Order Artiodactyla" D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. pp. 655–657
1 2  Rossi, R. V. (2000). Taxonomia de Mazama Rafinesque, 1817 do Brasil (Artiodactyla, Cervidae). M.Sc. Thesis, Universidade de São Paulo
↑  Rossi, R.V. & Duarte, J.M.B. (2008). ‏ "Mazama nemorivaga" IUCN Red List of Threatened Species. Version 2008. International Union for Conservation of Nature. Retrieved 9 November 2010
↑  Marc G.M. van Roosmalen (2015). "Hotspot of new megafauna found in the Central Amazon: the lower Rio Aripuanã Basin" (PDF). Biodiversity Journal. 6 (1): 219–244
↑  Trolle, M., and L. H. Emmons (2004). ‏ A record of a dwarf brocket from lowland Madre de Dios, Peru Deer Specialist Group Newsletter 19: 2-5
↑  Gilbert, C., Ropiquet, A., and Hassanin, A. 2006. Mitochondrial and nuclear phylogenies of Cervidae (Mammalia, Ruminantia): Systematics, morphology, and biogeography. Molecular Phylogenetics and Evolution 40:101-117
↑  Duarte, J. M. B., González, S. and Maldonado, J. E. 2008. The surprising evolutionary history of South American deer. Molecular Phylogenetics and Evolution 49:17-22
↑  Vogliotti, A., and J. M. B. Duarte (2009). ‏ Discovery of the first wild population of the small red brocket deer Mazama bororo (Artiodactyla: Cervidae). Mastozool. Beotrop. 16 (2)
| איילי העולם החדש |
| --- | --- | --- |
| אייל הקורא | אייל הקורא |   |
| אייל הצפון | אייל הצפון |   |
| אייל הביצות | אייל הביצות |   |
| אייל הפמפס | אייל הפמפס |   |
| אייל האנדים | אייל אנדים פרואני • אייל אנדים צ'יליאני |   |
| אייל פרדי | אייל פרדי שחור-זנב • אייל פרדי לבן-זנב |   |
| פודו | פודו דרומי • פודו צפוני |   |
| אייל הסבך | אייל הכרמל • אייל סיבירי |   |
| אלקרן הגדות | אלקרן הגדות |   |
| מזאמה | מזאמה אדומה • מזאמה אפורה • מזאמה אמזונית • מזאמה ביצתית • מזאמה יוקטנית • מזאמה לבנה • מזאמה מרידאנית • מזאמה מרכז-אמריקנית • מזאמה ננסית • בורורו • צ'וני |   |
מזאמה אדומה צועדת בבית גידול אופייני למינים בסוג.
מזאמה ננסית רובצת ביער.
נקבת צעירה של מזאמה אפורה בביצת הפנטנל שבברזיל.
מיכאל שטראוס (פילוסוף)

| --- | --- |

דיוקן של מיכאל שטראוס, 2007  (צלמה וציירה: רות לורנד).
 לידה:  1931 
 פטירה:  19 באפריל 2018 (בגיל 87 בערך) 
 עיסוק:  מחנך, פילוסוף, פרופסור 
 מדינה:  ישראל 
 צאצאים:  אבנר שטראוס 
 
מיכאל (מיכה) שטראוס (3 בספטמבר 1931 - 19 באפריל 2018) היה פילוסוף והוגה דעות. שימש ראש החוג לפילוסופיה באוניברסיטת חיפה.
ביוגרפיה

נולד בגרמניה, למשורר אריה לודוויג שטראוס ולאווה, בתו של מרטין בובר. בשנת 1935 עלה עם הוריו לארץ ישראל.
בשנות ה-60 החל ללמד באוניברסיטת חיפה, ובמשך מספר שנים היה ראש החוג לפילוסופיה באוניברסיטה. בשנת 1998 פרש לגמלאות. לימד גם באוניברסיטה החופשית של ברלין ובאוניברסיטת חבל הסאר בגרמניה.
היה ממייסדי חוג אורנים. בשנים 2000 עד 2010 התגורר בברלין, ולאחר מכן שב לארץ והתגורר בחיפה.
בנו הוא המוזיקאי והמשורר אבנר שטראוס.
ספריו

"על משמעות ונושאי משמעות", הוצאת הספרים של אוניברסיטת חיפה, 1984
"רציה רגש ושיפוט ערכי", הוצאת הספרים של אוניברסיטת חיפה, 1998
הערות שוליים

↑  החוג לפילוסופיה- Department of Philosophy, ‏2012-12-18
| --- | --- |
בקרת זהויות :  NLI: 987007268537505171  BIBSYS: 90579294  BnF: cb14593112f (data)  CiNii: DA02224596  GND: 17358103X  ISNI: 0000 0000 8169 1405  LCCN: n84235348  NTA: 073904759  RERO: 02-A003869249  SUDOC: 119542242  VIAF: 98241233   WorldCat (עם VIAF): 98241233 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מטריאליזם דיאלקטי

מטריאליזם דיאלקטי הוא גישה רעיונית הבוחנת את המתח (דיאלקטיקה) בין ההכרה האנושית לבין הטבע והמציאות החברתית שסביבו. המטריאליזם הדיאלקטי פותח לראשונה על ידי המרקסיזם, ומשמש כיסוד נפוץ ביותר בתחום הביקורת החברתית, גם בקרב שוללי תורה זו.